जिरे खुर्सानी

जिरे खुर्सानी एक लोकप्रिय नेपाली हास्य धारावाहिक शृङ्खला थियो जुन हरेक बुधबार राति ९ बजे नेपाल टेलिभिजन प्रसारण हुने गर्दथ्यो।  यो नेपालमा सबैभन्दा धेरै हेरिने टेलिभिजन कार्यक्रमहरू मध्ये एक थियो। यसको निर्माण मिडिया हब प्रालिद्वारा निर्माण गरिएको थियो। अन्तर्राष्ट्रिय र वेब प्रसारणका लागि जिरे खुर्सानी विशेष प्रतिलिपि अधिकार राम सरस्वती (रामसर मिडिया प्रालि)सँग रहेको छ।

 प्रारम्भ 
यो शृङ्खला सन् २००३ मा सुरु भएको थियो र १२ वर्षको निरन्तर प्रसारणपछि सन् २०१५ मा प्रशारण बन्द भएको थियो। यसको निर्माण तथा निर्देशन कार्यक्रमको मुख्य कलाकार रहेका जितु नेपाल र शिवहरी पौडेलले गरेका थिए।

 पात्रहरू 
+पात्रभूमिका शिवहरि पौडेलअसिना प्रसाद मुखामा हन्नु जास्तोजितु नेपालरघु / मुन्द्रेकिरण केसीमामाराता मकैराजाराम पौडेलठुलो बाअञ्जु श्रेष्ठसविता गुरुङ मनोज आचार्यखुरापति हाकिमहिमा कोइरालाहाकिम्नीगोपाल नेपालट्राफिकदेबीराम परजुलीभोकेडोल्मा लामाडोल्मा लामाशिवहरी बैरागीनेताजीसमानुपातिक सांसद नीरज नेपालमुकुन्दप्रेम पाण्डेशिशिर अमगाईशिवहरी आचार्यमुकुन्द आचार्यनिर्मल पाडेलसुदर्शन शिवाकोटी

 कथावस्तु 
जिरे खुर्सानीले दैनिक मानिसहरूले भोगिरहेका सामाजिक समस्याहरूलाई हास्यपूर्ण तरिकाले चित्रण गरेको छ। कार्यक्रममा शिवहरी पौडलका दुई श्रीमतीहरू आफ्ना छोराहरूसँग एउटै छतमुनि बस्ने बहुविवाहको कुरा मुद्दा पनि प्रस्तुत गरिएको छ।

जितु नेपालले मुन्द्रेको भूमिका निर्वाह गरेका छन् जसले आफू आफ्नो सम्पूर्ण परिवारमा एसएलसी पास गर्ने पहिलो व्यक्ति भएकोमा निकै गर्वका साथ बताउँछन्। उनले वर्षभरि ऊनको टोपी र धेरै गहना लगाउँछन्। उनका पिता असिना प्रसादको भूमिका शिवहरी पौडलले निभाएका छन्, जसलाई सधैँ "मुखामा हन्नू जास्तो" भन्ने बानी छ। उनका दुई पत्नी छन् जसमध्ये पछिल्लो मुन्द्राकी आमा हुन्। अर्को ठूली हुन्, जसको छोरा भोके हो।

मामाको भूमिका किरण के. सी. ले निर्वाह गरेका छन् जसलाई "ए राता मकै" भन्ने बानी छ र उनको विवाह एउटी धनी शेर्पा केटीसँग भएको थियो जसले उनलाई केवल इच्छाको रूपमा प्रयोग गर्छिन्। कार्यक्रम एक बेचैन र हल्ला परिवार वरिपरि घुम्छ। मुन्द्राका ठुलो बा को भूमिकामा राजाराम पौडलको पनि विशेष भूमिका रहेको छ।

 बन्द 
मिडिया हबले समयमा पैसा दिन नसकेर विगतमा पनि लामो समय जिरे खुर्सानी बन्द भएको थियो । तर, पुरानो पैसा चुक्ता गर्ने र अब पैसाको समस्या आउन नदिने भनेर आश्वासन पाएपछि २५ हप्ता अगाडिदेखि जितुले जिरे खुर्सानीलाई पुन अघि बढाएका थिए। तर मिडिया हब पुरानै समस्यामा देखिएको जितुले बताएका थिए। 

२०७५ मा नेपाल टेलिभिजनबाट प्रसारण हुने हास्य टेलिशृङ्खलाहरू मेरी बास्सै, जिरे खुर्सानी र भद्रगोल पुन प्रसारण हुने कुरा सार्वजनिक भएको थियो। 

 सन्दर्भ सामग्रीहरू 

 बाह्य कडीहरू 

 मिडिया हब नेपाल
श्रेणी:नेपाली टेलिभिजन शृङ्खलाहरू